**Záznam**

**z oboznámenia a informovania dobrovoľníkov**

**v zmysle zákona č. 124/2006 Z.z. v platnom znení**

**a o ochrane pred požiarmi v zmysle vyhlášky č. 121/2002 Z.z. v platnom znení**

**Právnická osoba:**

**Pracovisko:**

**Tematický plán školenia BOZP a OPP**

Dobrovoľníci sú pri vykonávaní dobrovoľníckych prác povinní:

**1/ Vlastniť a pred začatím prác predložiť** riaditeľovi zariadenia všetky povolenia, oprávnenia a osvedčenia potrebné pre danú činnosť a písomne poskytnúť informácie o ohrozeniach, ktoré sa pri vykonávanej činnosti alebo práci a v súvislosti s nimi môžu vyskytnúť a môžu ohroziť zamestnancov, prípadne ďalšej osoby.

2/ V rámci bezpečnosti a ochrany zdravia pri práci a požiarnej prevencii

**a) dodržiavať nasledovné zásady BOZP:**

* vstupovať do priestorov iba so súhlasom povereného zamestnanca; do zamestnania prichádzať načas, odpočinutý, plne sa venovať svojim pracovným povinnostiam, nekonať ľahkomyseľne a nepozorne a vzhľadom k svojim skúsenostiam, kvalifikácii, praxi a vykonávanej činnosti byť si vedomým nutnosti správneho konania,
* dodržiavať predpisy BOZP, ktoré sú špecifické pre dané pracovisko,
* dodržiavať všeobecné právne predpisy na zaistenie bezpečnosti a ochrany zdravia pri práci (ďalej len BOZP); dodržiavať ostatné predpisy a pokyny na zaistenie BOZP, zásady bezpečnej práce, zásady BOZP a zásady bezpečného správania sa,
* konať tak, aby umožnil iným plniť povinnosti na zaistenie BOZP,
* vykonávať práce, obsluhovať stroje a zariadenia a používať náradie, látky a ostatné prostriedky v súlade s návodom na obsluhu a poznatkami, ktoré sú súčasťou vedomostí a zručností v rámci získanej odbornej spôsobilosti,
* obsluhovať vybrané stroje a zariadenia (vyhradené technické zariadenia, zváranie a rezanie otvoreným ohňom, elektrickým oblúkom a pod.) a vykonávať vybrané činnosti, len ak má na ich obsluhu a vykonávanie osobitné odborné oprávnenie a ak je zamestnávateľom na túto obsluhu alebo činnosť poverený,
* náležite používať bezpečnostné a ochranné zariadenia, nevyraďovať ich z prevádzky a svojvoľne ich nemeniť,
* používať určeným spôsobom pridelené osobné ochranné pracovné prostriedky,
* oznámiť bez zbytočného odkladu poverenému zamestnancovi spoločnosti nedostatky, ktoré by pri práci mohli ohroziť BOZP, najmä bezprostredné a vážne ohrozenie života alebo zdravia, a podľa svojich možností zúčastniť sa na ich odstraňovaní,
* nedonášať alkoholické nápoje, omamné látky a psychotropné látky na pracoviská, ani ich nepožívať,
* ak dôjde k pracovnému úrazu, postihnutý, ak je toho schopný, alebo iný zamestnanec, ktorý je svedkom pracovného úrazu alebo sa o ňom dozvie, je povinný ihneď upovedomiť zamestnanca, ktorý je najbližším nadriadeným postihnutého zamestnanca a povereného zamestnanca spoločnosti v prípade vzniku smrteľného alebo závažného pracovného úrazu, túto udalosť treba ihneď ohlásiť polícii a Inšpektorátu práce, a pracovisko musí byť ponechané v pôvodnom stave do príchodu týchto orgánov,
* pri práci vo výške a nad voľnou hĺbkou sa musí zamestnanec chrániť proti pádu kolektívnym alebo osobným zabezpečením; ochrana zamestnanca sa musí vykonať nezávisle od výšky na všetkých pracoviskách a komunikáciách nad vodou alebo inými látkami, kde hrozí poškodenie zdravia, pred použitím prostriedkov osobného zabezpečenia je zamestnanec povinný sa presvedčiť o ich komplexnosti, schopnosti prevádzky a bezchybnom stave,
* priestory, nad ktorými sa pracuje, musia sa bezpečne zaistiť, aby nedošlo k ohrozeniu zamestnancov a iných osôb,
* ak sa pri práci používajú rebríky, tieto musia byť zhotovené z takých materiálov, aby bezpečne zniesli požadované zaťaženie, dvojité rebríky musia mať zabezpečovaciu retiazku, ťahadlá a kovanie; rebrík možno používať len na krátkodobé fyzicky nenáročné práce pri používaní jednoduchého náradia, najvyššia povolená dĺžka prenosných drevených rebríkov je 8 m,
* čistiace prostriedky, chemické prípravky, náterové hmoty sa môžu používať len podľa návodu výrobcu,
* pri prácach, kde vzniká možnosť výbuchu alebo požiaru (lepenie horľavých podlahových krytín, obkladov stien a stropov za pomoci horľavých lepidiel, natieranie horľavými náterovými hmotami a pod.) sa musí zabezpečiť dokonalé vetranie a počas práce sa nesmie vykonávať činnosť so zvýšeným nebezpečenstvom požiaru (zváranie, rezanie otvoreným plameňom a pod.)

**b) dodržiavať nasledovné ustanovenia OPP:**

* dodržiavať právne predpisy na zaistenie požiadaviek ochrany pred požiarmi vyplývajúcich zo zákona Národnej rady Slovenskej republiky č. 314/2001 Z. z. o ochrane pred požiarmi v znení neskorších predpisov, vyhlášky Ministerstva vnútra SR č. 121/2002 Z.z. o požiarnej prevencii v znení neskorších predpisov a STN,
* konať tak, aby nedošlo k vzniku požiarov pri prevádzkovaní palivových spotrebičov, elektrotepelných spotrebičov a iných spotrebičov, pri skladovaní, ukladaní a pri používaní horľavých látok a pri manipulácii s otvoreným ohňom,
* dodržiavať vyznačené zákazy a plniť príkazy a pokyny týkajúce sa ochrany pred požiarmi,
* dodržiavať zásady protipožiarnej bezpečnosti pri činnostiach spojených so zvýšeným nebezpečenstvom vzniku požiaru alebo v čase zvýšeného nebezpečenstva vzniku požiaru,
* nefajčiť a nepoužívať otvorený plameň na miestach so zvýšeným nebezpečenstvom vzniku požiaru,
* nevykonávať činnosti, na ktorých výkon nemá osobitné oprávnenie alebo odbornú spôsobilosť, ktoré sa z hľadiska protipožiarnej bezpečnosti vyžadujú na ich vykonávanie podľa osobitných predpisov,
* nepoškodzovať, nezneužívať a nesťažovať prístup k požiarnotechnickým zariadeniam, požiarnym vodovodom alebo vecným prostriedkom na ochranu pred požiarmi a k uzáverom rozvodných zariadení, najmä elektrickej energie, plynu alebo vody,
* nevyvolať bezdôvodne požiarny poplach alebo neprivolať bezdôvodne hasičskú jednotku,
* v súvislosti so zdolávaním požiaru:
* vykonať nevyhnutné opatrenia na záchranu ohrozených osôb,
* uhasiť požiar, ak je to možné, alebo vykonať nevyhnutné opatrenia na zamedzenie jeho šírenia,
* ohlásiť bez zbytočného odkladu na určenom mieste zistený požiar alebo zabezpečiť jeho uhasenie,
* poskytnúť hasičskej jednotke osobnú pomoc na výzvu veliteľa zásahu,
* bez písomného povolenia zodpovedného pracovníka spoločnosti nie je možné vykonávať žiadnu prácu alebo činnosť spojenú so zvýšeným nebezpečenstvom vzniku požiaru na miestach alebo pracoviskách zo zvýšeným požiarnym nebezpečenstvom.

c) ďalej sú povinní:

* niesť plnú zodpovednosť za bezpečný postup vykonávaných činností a prác a za dodržiavanie predpisov na zaistenie bezpečnosti a ochrany zdravia pri práci a ochrany pred požiarmi.

3/ Oboznámenie - požiarna prevencia

* v prípade vzniku požiaru sa riadiť požiarnymi poplachovými smernicami, ktoré sú umiestnené na nástenkách, na každom podlaží spoločnosti: *ohlasovňa požiarov, vyhlásenie požiarneho poplachu -* volaním **„H O R Í“** a stlačením tlačidla EPS(ak je na pracovisku),
* v prípade evakuácie sa riadiť pokynmi členov protipožiarnych hliadok, unikať po vyznačených únikových cestách:

- *evakuačné cesty* z budovy spoločnosti sú chodby, schodiská a únikové východy podľa značenia (nepoužívať pri úniku bežný výťah!)

- *miesta k zhromaždeniu osôb – uvedené v príslušnom evakuačnom pláne,*

* príslušný technik PO oboznámi zamestnancov dodávateľských spoločností a SZČO s miestami so zvýšeným nebezpečenstvom vzniku požiaru,
* činnosti spojené so zváraním, s tepelným delením a s ďalšími spôsobmi spracúvania kovov, pri ktorých sa používa zváracie zariadenie vykonávať až po vydaní písomného povolenia,
* príslušný technik PO oboznámi zamestnancov dodávateľských spoločností a SZČO s rozmiestnením a použitím hasiacich prístrojov a hydrantov v budove spoločnosti.

Potvrdzujem svojim podpisom, že som bol oboznámený so špecifikami pracoviska, s dodržiavaním preventívnych opatrení týkajúcich sa bezpečnosti a ochrany zdravia pri práci, v objektoch a priestoroch spoločnosti.

Pri vykonávaní dobrovoľníckych prác v objekte a zdržiavaní sa v priestoroch a objektoch spoločnosti sa zaväzujem dodržiavať bezpečnosť a ochranu zdravia pri práci a požiarnu prevenciu, ako aj pokyny zo strany spoločnosti.

Oboznámenie a informovanie v časovom rozsahu 120 minút.

**Prezenčná listina**

|  |  |  |  |  |
| --- | --- | --- | --- | --- |
| P.č. | Meno a priezvisko | Dátum  oboznámenia | Podpis  dobrovoľníka | Podpis  vedúceho |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |